LT
L 229/38
Europos Sąjungos oficialusis leidinys
2023 9 18
g) teikia konsultacijas ir rekomendacijas dėl nuoseklaus šio reglamento įgyvendinimo, palengvindama valstybių narių bendradarbiavimą ir keitimąsi informacija su šiuo reglamentu susijusiais klausimais. 3.
Europos puslaidininkių taryba konsultuoja Komisiją klausimais, susijusiais su tarptautiniu bendradarbiavimu puslaidininkių srityje.
Tuo tikslu ji gali atsižvelgti į suinteresuotųjų subjektų, įskaitant Procesorių ir puslaidininkių technologijų pramonės aljansą, nuomones.
Europos puslaidininkių taryba periodiškai aptaria toliau nurodytus klausimus ir informuoja Komisiją apie to aptarimo rezultatus: a) kaip stiprinti Sąjungos ir trečiųjų valstybių bendradarbiavimą pasaulinėje puslaidininkių vertės kūrimo grandinėje, atsižvelgiant į esamus tarptautinius bendradarbiavimo susitarimus su trečiosiomis valstybėmis; b) kurioms trečiosioms valstybėms galėtų būti teikiama pirmenybė stiprinant tarptautinį bendradarbiavimą puslaidininkių srityje, atsižvelgiant į: i)
papildomumą ir tarpusavio priklausomybę puslaidininkių tiekimo grandinėje;
ii) prekybos politikos, tarifų, eksporto apribojimų, prekybos kliūčių, taip pat verslo uždarymo, Sąjungos pagrindinių rinkos dalyvių veiklos perkėlimo į kitas valstybes ar jų įsigijimo, kai juos įsigyja trečiosiose valstybėse įsisteigę subjektai, poveikį puslaidininkių tiekimui, remiantis viešai prieinama informacija; iii) galimą indėlį į tiekimo saugumą, atsižvelgiant į puslaidininkių, tarpinių produktų ir žaliavų, reikalingų puslaidininkiams arba tarpiniams produktams gaminti, gamybos pajėgumus; iv) esamus tos trečiosios valstybės ir Sąjungos bendradarbiavimo susitarimus.
Šia dalimi nedaromas poveikis Europos Parlamento ir Tarybos prerogatyvoms pagal Sutartis. 4.
Kai tinkama, Europos puslaidininkių taryba užtikrina koordinavimą, bendradarbiavimą ir keitimąsi informacija su atitinkamomis reagavimo į krizę ir pasirengimo krizei struktūromis, sukurtomis pagal Sąjungos teisę.
29 straipsnis Europos puslaidininkių tarybos struktūra 1.
Europos puslaidininkių taryba sudaroma iš visų valstybių narių atstovų.
Komisijos atstovas yra Europos puslaidininkių tarybos pirmininkas. 2.
Kiekviena valstybė narė paskiria aukšto lygio atstovą į Europos puslaidininkių tarybą.
Kai aktualu, kiek tai susiję su funkcija ir ekspertinėmis žiniomis, valstybė narė gali turėti daugiau nei vieną atstovą skirtingoms Europos puslaidininkių tarybos užduotims.
Kiekvienas Europos puslaidininkių tarybos narys turi savo pavaduotoją.
Balsavimo teises turi tik valstybės narės.
Kiekviena valstybė narė turi tik vieną balsą, nepriklausomai nuo to, kiek atstovų ji turi. 3.
Savo pirmajame posėdyje Europos puslaidininkių taryba, remdamasi pirmininko pasiūlymu ir jai pritarus, priima savo darbo tvarkos taisykles.
4.
Konkretiems klausimams nagrinėti pirmininkas gali sudaryti nuolatinius arba laikinus pogrupius.
Kai tikslinga, pirmininkas pakviečia organizacijas, atstovaujančias puslaidininkių vertės kūrimo grandinei, Procesorių ir puslaidininkių technologijų pramonės aljansui, profesinėms sąjungoms ir Sąjungos lygmens puslaidininkių naudotojams, kad jos stebėtojų teisėmis prisidėtų prie tokių pogrupių veiklos.
Sudaromas pogrupis, į kurį įtraukiamos Sąjungos mokslinių tyrimų ir technologijų organizacijos; šis pogrupis nagrinėja konkrečius strateginių technologijų krypčių aspektus ir apie tai praneša Europos puslaidininkių tarybai.